Public procurement notice: Contract Notice
Published: 2016-03-17
Buyer: Hallinnon tietotekniikkakeskus HALTIK
Country: FI
Contract type: Services
Procedure: Restricted procedure
CPV classification: 48000000 | 72000000 | 72260000: Software-related services | 72600000
Estimated value: 1000000 EUR
Submission deadline: 2016-04-18
Award criteria: Lowest price

Technical requirements: BMC-ohjelmistotuotteen tuki- ja ylläpitopalvelu, koulutus ja konsultointipalvelut sekä välttämättömien lisäkäyttöoikeuksien hankinnat.
Kesto perustuu lakiin puolustus- ja turvallisuushankinnoista, jonka mukaan puitejärjestelyn kesto voi olla 7 vuotta.
Sopimuskauden pituus tehtävässä puitesopimuksessa on 7 vuotta. Puitesopimus ei itsessään sido tilaajaa hankkimaan valitulta toimittajalta mitään, eikä myöskään anna toimittajalle yksinoikeutta hankinnan kohteena olevien palvelujen toimittamiseen tilaajalle. Tilaaja päättää itsenäisesti sopimuksen kautta hankittavien palveluiden määrän. Arvio hankintavolyymista on sitoumukseton. Arvio perustuu aikaisempien vuosien volyymeihin. Valtionhallinnossa tapahtuvien mahdollisten muutosten myötä ilmoitettu volyymiarvio voi muuttua merkittävästikin. Tilaajalla on halutessaan oikeus irtisanoa sopimus päättymään silloin kuin tuki- ja ylläpitosopimus on katkolla.
Hankinnan kohteena on HALTIKin TUVE-palveluiden ja sen asiakkaiden käytössä olevan BMC- ohjelmistotuotteen tuki- ja ylläpitopalvelu, koulutus ja konsultointipalvelut sekä välttämättömien lisäkäyttöoikeuksien hankinnat. Tilaajapuolella on käytössä olevaan tuotteeseen pysyvät käyttöoikeudet. Tuotevalinta on salassa pidettävää tietoa ja se tullaan kertomaan valituille tarjoajille tarjouspyynnössä, kun tarvittavat turvallisuusasiat on saatu varmistettua.
Tarkempia tietoja hankinnan kohteesta voidaan antaa vasta tarjouspyynnössä. Hankinnassa valitaan yksi puitesopimustoimittaja, jolta voidaan tehdyn puitesopimuksen perusteella tilata tarvittavat tuotteet ja palvelut.
Ryhmittymän jokaisen jäsenen tulee toimittaa ehdokkailta edellytetyt selvitykset ja allekirjoittaa osallistumishakemuslomake. Sopimuksen tekeminen ryhmittymän kanssa edellyttää ryhmittymään kuuluvien yritysten yhteisvastuullista sitoutumista sopimuksen velvoitteisiin ja vastuisiin.
Ks. tarkemmin osallistumishakemusmateriaali sekä tarjouspyyntö. Koska tarjouyspyyntö tulee sisältämään salassa pidettävää materiaalia, tehdään soveltuvuusvaatimukset täyttäneen tarjoajaehdokkaan kanssa mm. HALTIKin mallin mukainen sanktioitu turvallisuussopimus. Tarjouspyyntöä käsitteleviltä edellytetään vaitiolositoumukset ja suostumus turvallisuusselvitysten tekemiseen. HALTIK varaa oikeuden hyväksyä tai hylätä esitetyt henkilöt.
Ehdokas/tarjoaja on huolehtinut Suomen ja/tai sijoittumismaansa lainsäädännön mukaisten verojen, sosiaaliturvamaksujen ja eläkevakuutusmaksujen maksamisesta ja on merkitty ammatti- tai elinkeinorekisteriin (Suomessa kaupparekisteriin), ennakkoperintälain mukaiseen ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverovelvollisten rekisteriin ennen hankintapäätöksen tekemistä, mikäli ehdokas/tarjoaja on Suomen ja/tai sijoittumismaansa lainsäädännön mukaan velvollinen rekisteröitymään kyseisiin rekistereihin. Jos tarjous tehdään ryhmittymänä, vaatimus koskee ryhmittymän kaikkia jäseniä.
Vastaamalla ”kyllä” ehdokas/tarjoaja vakuuttaa, että se täyttää yllä mainitut vaatimukset. Mikäli ehdokkaalla/tarjoajalla on verovelkaa tai maksamattomia sosiaaliturvamaksuja, tulee ehdokkaan/tarjoajan liittää osallistumishakemuksen liitteeksi selvitys verovelasta ja/tai maksamattomista sosiaaliturvamaksuista sekä näiden maksusuunnitelmasta.
Yritys sitoutuu toimittamaan hankintayksikölle selvityksiä hankintamenettelyn ja sopimuskauden aikana.
— Selvitys rekisteröimättömyyden perusteista, jos ehdokas/tarjoaja ei kuulu kauppa-, ennakkoperintä, työnantaja- tai arvonlisäverovelvollisten rekisteriin. Selvitys voi olla ehdokkaan/tarjoajan itsensä laatima.
Hankintayksikkö voi tarkistaa yrityksen rekisteröitymisen yritys- ja yhteisötietojärjestelmästä (YTJ).
Vastaamalla ”kyllä” vakuutamme, että yrityksemme tai sen edustus-, päätös- tai valvontavaltaa käyttävä henkilö ei ole syyllistynyt julkisista puolustus- ja turvallisuushankinnoista annetun lain (PUTU-hankintalaki) 47 §:ssä mainittuihin rikoksiin eikä yritystämme koske lain 48 §:ssä tarkoitettu poissulkemisperuste. Tarjoajan on vaadittaessa esitettävä 47§:ään liittyvä todistus.
Vaatimuksena on lisäksi, että tarjousta tehtäessä on huomioitu PUTU-hankintalain 43 §:n mukaisesti verotukseen ja työehtoja koskeviin säännöksiin liittyvät velvoitteet. Tarjoaja vakuuttaa asetettujen vaatimusten täyttyvän ja toimittaa pyynnöstä selvitykset. Jos tarjous tehdään ryhmittymänä, vaatimukset koskevat kaikkia ryhmittymän jäseniä.
Jos ehdokkaalla/tarjoajalla on työntekijöitä työ- tai virkasuhteessa, sen on noudatettava ko. alalla tarjoajan sijoittumismaassa voimassa olevaa työehtosopimusta tai mikäli työehtosopimusta ei ole, kohtuullisia työehtoja. Ehdokkaalla/tarjoajalla on oltava työntekijöilleen myös yrityksen sijoittumismaan lainsäädännön mukaiset vakuutukset. Ehdokkaan/tarjoajan on järjestettävä työntekijöilleen asianmukainen työterveyshuolto.

Eligibility requirements: Taloudellinen ja rahoituksellinen tilanne Vaatimukset: Tarjoajan taloudellisten edellytysten on oltava hankinnan kokoon ja laatuun nähden riittävät. Tätä ominaisuutta arvioidaan tarjoajan vakavaraisuudesta, maksukykyisyydestä, kannattavuudesta ja luottokelpoisuudesta sekä vakuutusturvan kattavuudesta saatujen tietojen perusteella. Tarjoajan taloudellisen tilanteen on oltava sellainen, että se Suomen Asiakastieto Oy:n ratingluokituksessa on vähintään tyydyttävä A tai riskiluokka on 1-3 tai sen katsotaan tilinpäätöstietojen tai muun vastaavan selvityksen mukaan olevan vastaava. Tarjoaja, jonka luokitus Suomen Asiakastieto Oy:n ratingluokituksessa on B taikka riskiluokituksessa 4 tai edellisiä heikompi, suljetaan tarjouskilpailusta. Vaatimus koskee myös ryhmittymän jäseniä. Ehdokkaan/tarjoajan taloudellisen tilanteen on oltava sellainen, että se Suomen Asiakastieto Oy:n riskiluokituksessa on 1-3 tai sen katsotaan tilinpäätöstietojen tai muun vastaavan selvityksen mukaan olevan vastaava. Tilaaja tarkastaa itse ehdokkaan/tarjoajan taloudellisen tilanteen Suomen Asiakastiedon rekistereistä. Ulkomaisen yrityksen tulee toimittaa vastaava selvitys (esim. Dun&Bradstreet Inc tekee vastaavia). Ehdokkaiden/tarjoajien, joiden luokitusta ei ole saatavilla Suomen Asiakastieto Oy:stä, tulee ulkomaisen yrityksen toimittaa vastaava muun luottoluokitus/analyysi-yrityksen laatima vastaava raportti yrityksen taloudellisesta tilasta. Ehdokkaan/tarjoajan tulee lisäksi erikseen pyydettäessä toimittaa kolmen viimeisimmän tilikauden tuloslaskelmat, taseet ja toimintakertomukset. Mikäli ehdokkaalla/tarjoajalla on takanaan vähemmän kuin 3 tilikautta, tulee ehdokkaan/tarjoajan toimittaa erikseen pyydettäessä kaikilta tilikausilta vastaavat tiedot ja pyydettäessä selvittää vakavaraisuutensa ja maksukykynsä muulla tilaajan hyväksymällä luotettavalla tavalla. Liikevaihto Lisäksi ehdokkaan/tarjoajan liikevaihdon hankinnan kohteena olevalta toimialalta (ICT/tietoliikenne) edelliseltä tilikaudelta vahvistetun tilinpäätöksen tai tilintarkastajan vahvistaman lausunnon mukaisesti (tilintarkastajan lausunnon osalta käy myös kuluva tilikausi) tulee olla vähintään 500 000 EUR (viisisataatuhatta euroa). Jos tarjous tehdään ryhmittymänä, ryhmittymän jäsenet voivat täyttää liikevaihto vaatimuksen yhdessä. Jos tarjoaja käyttää alihankkijoita, tarjoaja alihankkijoineen voi täyttää vaatimuksen yhdessä, jolloin tarjoajalta voidaan pyytää selvitys taloudellisten voimavarojen olemassaoloa koskevista sitoumuksista ja sopimuksista. Vastuuvakuutus Tarjoajalla on sopimuskauden alkaessa voimassa oleva vastuuvakuutus, joka koskee hankinnan kohteena olevaa toimintaa. Vakuutusmäärän on oltava vähintään 500 000 EUR. Tarjoaja täyttää vaatimuksen ja toimittaa pyynnöstä selvityksen. Vastaamalla ”kyllä” ehdokas/tarjoaja vakuuttaa että se täyttää kaikki yllämainitut vaatimukset ja, että ehdokkaalla/tarjoajalla ei ole keskeneräistä velkajärjestelyä tai yrityssaneerausta. Jos tarjous tehdään ryhmittymänä kaikkien ryhmittymän jäsenien on täytettävä ym. vaatimukset. Vastaamalla hakemuksessaan kyllä, ehdokas vakuuttaa, että se täyttää kaikki yllämainitut vaatimukset ja että ehdokkaalla ei ole keskeneräistä velkajärjestelyä tai yrityssaneerausta. Jos tarjous tehdään ryhmittymänä kaikkien ryhmittymän jäsenien on täytettävä samat vaatimukset. Selvitykset liitteeksi: Ulkomaisen ehdokkaan/ryhmittymän jäsenen toimittama vastaava selvitys taloudellisesta tilanteestaan tai muu taloudellista tilaa kuvaava Tilaajan vastaavantasoiseksi hyväksymä selvitys. Tilaaja voi tarkistaa ehdokkaan taloustietoja yleisistä tietolähteistä sekä Suomen Asiakastieto Oy:stä. Selvitykset tilaajan pyynnöstä: — selvitys vastuuvakuutuksesta. — Tilinpäätöstiedot tai tilintarkastajan vahvistama lausunto Ehdokkaan/Ryhmittymän jäsenten liikevaihdosta viimeksi päättyneellä tai kuluvalta tilikaudelta. — Tarjoajan/Ryhmittymän jäsenen tulee lisäksi erikseen pyydettäessä selvittää vakaavaraisuuteensa ja maksukykynsä muulla tilaajan hyväksymällä luotettavalla tavalla. — selvitys liikevaihtovaatimuksen täyttämisestä mikäli ehdokas käyttää alihankkijan voimavaroja vaatimuksen täyttämisessä. Ryhmittymänä tarjoaminen Puolustus-ja turvallisuushankinnoista annetun lain 56 §:n mukaisesti yritykset saavat ilmoittautua tarjoajiksi ryhmittymänä. Ryhmittymällä tarkoitetaan yritysten yhteistyötä hankintasopimuksen saamiseksi. Ryhmittymiä voidaan käyttää erityisesti mittavissa, eri alojen ammattitaitoa tai resursseja edellyttävissä hankinnoissa. Vaatimus: Ryhmittymän on kyettävä viimeistään sopimuksen allekirjoitushetkellä osoittamaan yksi organisaatio, joka hoitaa kaiken yhteydenpidon tilaajan kanssa. Kuitenkin kaikki ryhmittymän jäsenet yhdessä vastaavat sopimusvastuista yhteisvastuullisesti allekirjoittamalla hankintasopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi. Tilaaja tarkistaa takeet siitä, että resurssit ovat käytettävissä koko sen ajan, jonka sopimus kattaa. Todisteena voidaan esittää sitoumus, jolla osoitetaan, että vaaditut edellytykset täyttävät voimavarat ovat tarjoajien taikka ryhmittymän käytettävissä. Ehdokkaan/tarjoajan on vastattava ”kyllä” mikäli tarjous tullaan tekemään ryhmittymänä. Mikäli tarjousta ei tulla tekemään ryhmittymä, jätetään kyseinen kohta tyhjäksi. Jos vastasitte edelliseen kysymykseen ”kyllä”, vakuutatteko: Ryhmittymä sitoutuu siihen, että nimetyt ryhmittymän jäsenet ovat käytettävissä hankinnan toteuttamiseen.
Henkilöresurssit Vaatimus: Ehdokkaalla/tarjoajalla tulee olla riittävät asiantuntijaresurssit hankinnan kohteen myynnin, sen teknisen tuen ja toimitusten varmistamiseksi seuraavalla tavalla: Ehdokkaalla/tarjoajalla tulee olla vähintään (1) yksi tilaajalle nimetty asiakasvastuuhenkilö, jolla on tarjotuille tuotteille riittävä tekninen osaaminen. Ehdokkaalla/tarjoajalla tulee olla vähintään (1) yksi tilaajalle nimetty asiantuntijaresurssi, jolla on tarvittava osaaminen ja kokemus asiakasohjelmiston tukemiseen sekä kehittämiseen. Vastaamalla ”kyllä” ehdokas/tarjoaja sitoutuu yllä mainittuihin vaatimuksiin. Edellä mainitut resurssit tulee nimetä ja ilmoittaa tilaajalle ennen sopimuksen allekirjoittamista. Asiakasohjelmisto ja edellä mainitut palvelut tarkennetaan tarjouspyynnössä. Turvallisuuteen ja tietoturvaan liittyvät vaatimukset Tarjoajalla/ valitulla Toimittajalla tulee olla valmius käsitellä hankinnan kohteeseen liittyvää turvaluokiteltua tietoaineistoa (suojaustaso ST IV). Tukipalvelujen osalta valitun toimittajan asiantuntija tulee tarvittaessa käsittelemään ST III -tason tietoaineistoa tilaajan tiloissa. Lisäksi tarjouspyynnössä tullaan esittämään erityisiä turvallisuutta koskevia vaatimuksia hankinnan kohteelle. Menettelyyn mukaan päässeiden tarjoajien kanssa solmitaan myös erillinen sanktioitu turvallisuussopimus (liite 1), jossa turvallisuuteen liittyvistä toimintatavoista sovitaan tilaajan ja tarjojan/toimittajan kesken. Ne yrityksen henkilöt, jotka tulisivat käsittelemään salassa pidettävää tarjouspyyntöaineistoa tulee turvaselvittää. Heiltä edellytetään liitteen 1.3 mukainen vaitiolositoumus sekä liitteen 2. mukainen suostumus turvallisuusselvityksen tekemiseen. HALTIK varaa oikeuden hyväksyä ja hylätä esitetyt henkilöt. Tilaaja tarkentaa hankintaan liittyvät tietoturvavaatimukset tarjouspyyntövaiheessa tietoturva-asetuksen (681/2010), Kansallisen auditointikriteeristön (KATAKRI viimeisin versio) ja muiden turvallisuutta ja varautumista koskevien määräysten ja ohjeiden pohjalta. Edellä esitetyt tietoturvavaatimukset koskevat myös tarjoajan / valitun toimittajan mahdollisia alihankkijoita. Vastaamalla ”kyllä”, ehdokas/tarjoaja hyväksyy edellä kuvatut ehdot ja vaatimukset. Ehdokkaan/tarjoajan tulee esitäyttää osallistumishakemukseen tiedot turvallisuussopimuksen allekirjoittajasta/allekirjoittajista sekä sopimuksen yhteyshenkilötiedot (ks. liitteet 1 ja 1.1), jotta turvallisuussopimusvalmistelu voidaan saattaa nopeasti päätökseen.